**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 02 / 09 /2020**

**Αριθμ. Πρωτ. 17256**

**ΑΠΟΣΠΑΣΜΑ**

# Από το πρακτικό της αριθμ. 26ης /2020ΤΑΚΤΙΚΗΣ ΚΕΚΛΕΙΣΜΕΝΩΝ ΤΩΝ ΘΥΡΩΝ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 206**

**Έγκριση πρακτικών φανερής πλειοδοτικής δημοπρασίας , για την εκμίσθωση καλλιεργήσιμης γης 5,125 στρεμμάτων στη θέση “ΑΓΙΑ ΤΡΙΑΔΑ” , Κοινότητας Θουρίου Δήμου Λεβαδέων .**

Στη Λιβαδειά σήμερα 24η Αυγούστου 2020 ημέρα Δευτέρα , ώρα 14:00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε κεκλεισμένων των θυρών η Οικονομική Επιτροπή Δήμου Λεβαδέων –βάσει των διατάξεων :

ι) Του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019.

ιι) Της παρ. 1 του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

ιιιι) Της παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 16015/20-08-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα εννέα (9) εκ των οποίων και δύο (2) αναπληρωματικά ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος 2. Καραμάνης Δημήτριος

3. Δήμου Ιωάννης

4. Καράβα Χρυσοβαλάντου – Βασιλική Αν και είχαν νόμιμα προσκληθεί

5. Mερτζάνης Κων/νος

6. Καπλάνης Κωνσταντίνος

7. Τόλιας Δημήτριος (αναπ/κό μέλος)

8. Μπράλιος Νικόλαος

9. Τουμαράς Βασίλειος (αναπ/κό μέλος)

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Εισηγούμενος το 10ο θέμα της ημερήσιας διάταξης έθεσε υπόψη των μελών το με αριθμ. πρωτ. 15542/11-08-2020 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται :

*Σύμφωνα με την υπ΄ αριθμ. 108/2020 Απόφαση της Οικονομικής Επιτροπής καταρτίστηκαν οι όροι διακήρυξης φανερής πλειοδοτικής δημοπρασίας για την εκμίσθωση δημοτικής έκτασης (καλλιεργήσιμης γης ) που βρίσκεται στη θέση “ΑΓΙΑ ΤΡΙΑΔΑ” της Κοινότητας Θουρίου , Δήμου Λεβαδέων , συνολικού εμβαδού 5,125 στρεμμάτων.*

*Με βάση τις διατάξεις του Π.Δ/τος 270/81 «Περί καθορισμού των οργάνων , της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των Δήμων και Κοινοτήτων» και του άρθρου 195 του ΔΚΚ (Ν. 3463/2006 ), τοιχοκολλήθηκε στους πίνακες ανακοινώσεων του Δήμου η υπ΄ αριθμ. πρωτ. 9968/29-05-2020 διακήρυξη διενέργειας της δημοπρασίας καθώς επίσης στάλθηκε προς δημοσίευση , η υπ΄ αριθμ. πρωτ. 9969/29-05-2020 περίληψη διακήρυξης της εν λόγω δημοπρασίας στις ημερήσιες νομαρχιακές εφημερίδες του νομού Βοιωτίας “Η ΣΚΥΤΑΛΗ” και “ΒΟΙΩΤΙΚΑ ΝΕΑ” και στην εβδομαδιαία νομαρχιακή εφημερίδα του νομού Βοιωτίας “ΔΙΑΒΗΜΑ” καθώς επίσης αναρτήθηκε στο ΔΙ@ΓΕΙΑ ( ΑΔΑ : 62ΞΖΩΛΗ-ΟΘΡ)) και στην επίσημη Ιστοσελίδα του Δήμου Λεβαδέων για να λάβουν γνώση οι ενδιαφερόμενοι .*

*Η πλειοδοτική δημοπρασία διεξήχθη στις 22/06/2020 από τριμελή επιτροπή , που έχει ορισθεί με την υπ΄ αριθμ. 424/2019 απόφαση του Δημοτικού Συμβουλίου.*

*Κατά τη διαδικασία του διαγωνισμού και σύμφωνα με το υπ΄αριθμ. 11636/22-06-2020 πρακτικό δημοπρασίας για την εκμίσθωση της ανωτέρω καλλιεργήσιμης γης των 5,125 στρεμ. , δεν εμφανίστηκε κανείς πλειοδότης , οπότε κρίθηκε άγονο το αποτέλεσμα και ορίστηκε επαναληπτική δημοπρασία , στις 10/08/2020 .*

*Στην συνέχεια η επαναληπτική δημοπρασία γνωστοποιήθηκε με την αριθμ. πρωτ. 14272/22-07-2020 περίληψη διακήρυξης επαναληπτικής δημοπρασίας για την εκμίσθωση καλλιεργήσιμης γης , των 5,125 στρ. στη θέση “ΑΓΙΑΤΡΙΑΔΑ” Κοιν. Θουρίου , η οποία δημοσιεύθηκε στις ημερήσιες νομαρχιακές εφημερίδες του νομού “ΒΟΙΩΤΙΚΑ ΝΕΑ” και “ΝΕΑ ΤΗΣ ΒΟΙΩΤΙΑΣ” και στην εβδομαδιαία νομαρχιακή εφημερίδα του νομού “ΔΙΑΒΗΜΑ” , καθώς και στο ΔΙ@ΓΕΙΑ (ΑΔΑ: 6ΧΦ4ΩΛΗ-ΦΓ8) . Επίσης αναρτήθηκε στην επίσημη ιστοσελίδα του Δήμου Λεβαδεών .*

*Η πλειοδοτική επαναληπτική δημοπρασία διεξήχθη στις 10/08/2020 από την ανωτέρω τριμελή επιτροπή διενέργειας δημοπρασιών του άρθρου 1 παρ. 1 του Π.Δ. 270/81, όπου δεν εμφανίστηκε κάποιος πλειοδότης , οπότε ο διαγωνισμός που αφορά την εκμίσθωση της εν λόγω καλλιεργήσιμης γης , απέβη και πάλι άγονος .*

*Για την ανωτέρω επαναληπτική δημοπρασία , συντάχθηκε το υπ΄ αριθμ. πρωτ. 15512/10-08-2020 ”Πρακτικό Επαναληπτικής Δημοπρασίας” το οποίο υπεγράφη από την Επιτροπή .*

*Κατόπιν των ανωτέρω σας υποβάλλουμε τα υπ΄ αριθμ. 11636/22-06-2020 και 15512/10-08-2020 πρακτικά της άγονης δημοπρασίας (αρχικής και επαναληπτικής αντίστοιχα) για την εκμίσθωση καλλιεργήσιμης γης 5,125 στρεμμάτων στη θέση “ΑΓΙΑ ΤΡΙΑΔΑ” , Κοινότητας Θουρίου Δήμου Λεβαδέων και* ***καλείστε να******αποφασίσετε για την έγκρισή τους*** *, έχοντας υπόψη τις διατάξεις της* ***παρ. 1 άρθρο 72 Ν. 3852/2010*** *, όπως αντικαταστάθηκε με την* ***παρ. 1 του άρθρου 3 του Ν.4623/2019*** *(ΦΕΚ 134/Α/9-8-2019) και ειδικότερα την παρ. 1θ , σύμφωνα με την οποία : «η οικονομική επιτροπή αποφασίζει την κατάρτιση των όρων , τη σύνταξη των διακηρύξεων , τη διεξαγωγή και κατακύρωση κάθε μορφής δημοπρασιών και διαγωνισμών , για έργα, μελέτες, προμήθειες και υπηρεσίες , καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες , υπαλλήλους του δήμου ή δημόσιους υπαλλήλους» .*

Η Οικονομική Επιτροπή λαμβάνοντας υπόψη:

- Το με αριθ. πρωτ. 15542/11-08-2020 έγγραφο του Τμ. Εσόδων & Περιουσίας του Δήμου

Λεβαδέων που είχε διανεμηθεί

-Tην 424/2019 Απόφαση του Δ.Σ. (ΑΔΑ:ΨΣΥΞΩΛΗ-Ο6Ρ)

-Την 108/2020 απόφαση της Οικονομικής Επιτροπής

-Την υπ. αριθμ. 9968/29.05.2020 διακήρυξη διενέργειας της δημοπρασίας

-Την υπ. αριθ. 14272/22-07-2020 διακήρυξη επαναληπτικής δημοπρασίας

-Τις αναφερόμενες στην εισήγηση διατάξεις

-Τα υπ΄αριθμ. 11636/22-08-2020 & 15512/10-08-2020 πρακτικά της άγονης

δημοπρασίας(αρχικής και επαναληπτικής)

-Τις διατάξεις του άρθρου 3 του Ν. 4623/2019 (που αντικατέστησε το άρθρο 72 του

Ν.3852/10

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ:

6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την μεταξύ των μελών συζήτηση σύμφωνα με τα πρακτικά

**ΑΠΟΦΑΣΙΖΕΙ OMOΦΩΝΑ**

1. Εγκρίνει τα υπ΄αριθμ. 11636/22-08-2020 & 15512/10-08-2020 πρακτικά της Επιτροπής

Διενέργειας Δημοπρασιών μίσθωσης εκμίσθωσης & εκποίησης ακινήτου του άρθρου 1 του Π.Δ. 270/81.

1. Κρίνει άγονη την πλειοδοτική φανερή προφορική δημοπρασία για την εκμίσθωση καλλιεργήσιμης γης 5,125 στρεμμάτων στη θέση “ΑΓΙΑ ΤΡΙΑΔΑ” , Κοινότητας Θουρίου Δήμου Λεβαδέων , με ελάχιστο όριο προσφοράς το ποσό των **40,00 €/στρέμμα, ετησίως**  , διότι δεν προσήλθε κανένας ενδιαφερόμενος.

Η παρούσα απόφαση πήρε αριθμό 206 /2020.

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 02 - 09 -2020

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ **ΜΕΛΗ**

1.Καλογρηάς Αθανάσιος Ο ΔΗΜΑΡΧΟΣ ΛΕΒΑΔΕΩΝ

2.Δήμου Ιωάννης ΙΩΑΝΝΗΣ Δ. ΤΑΓΚΑΛΕΓΚΑΣ

3.Kαράβα Χρυσοβαλάντου – Βασιλική

4.Μερτζάνης Κωνσταντίνος

5.Καπλάνης Κωνσταντίνος

6.Τόλιας Δημήτριος

7.Μπράλιος Νικόλαος

8.Τουμαράς Βασίλειος